Bungo motoelau

Bungo Motoelau atau oron saintifik ni Helianthus annuus lekat ta' keluarga Compositae. Eko jinis Bungo Motoelau tu tenonom ta' Malaysia ko bioso ni tenonom ta' sedi ruma' untuk perhiasan. Ta' laat meluar, Bungo Motoelau tu tenonom untuk sumber pendapatan ko sumber ekonomi. Bungo Motoelau tu bule jadi sumber makanan ko lain-lain. Ta' laat eropah, Bungo Motoelau tu terua' proses untuk ngendo' enselan gulai ni ko jadi sumber pendapatan laat. Kiti semimon boi kereso mangan kuasi. Sebanani kuasi a binuat lekat ta' bigi Bungo Motoelau. Bungo Motoelau tu pan iko guno ni ta' diom bidang kesihatan. Bungo Motoelau tu begen kandungan bitamin C ko bitamin E. Perbezaan jinis-jinis Bungo Motoelau tu bule tenda ti lekat ta' langa poon, warna bungo ko bilangan kelopak bungo ni.

Bioso ni, Bungo Motoelau tu bule tomo' ta' kawasan tana' tena', tana' subur, saliran alap, terua' sinaran motoelau yang iko, Ph tana' ni diom lingkungan 6-7 ko paling alap lagi amun makay tana' sampuran anu bengen iko kandungan bahan organik. Bungo Motoelau tu tinonom makay bigi. Bigi Bungo Motoelau tu bule beneli lekat ta' kadai anu mendagang barang-barang pertanian, kadai supermarket ko online. Bigi anu akan tinonom penene' lekat ta' bigi yang alap, nia' run bagas terua penyakit ko serangga.

Bigi Bungo Motoelau bule meronok ta' diom pasu atau talam ronokan makay tana' segul 3.2.1. Bigi nena' ta' diom lubang anu lolom ni 3cm. Seniram ko bue' ko nena' ta' dia' motoelau. Tempoh meronok bigi Bungo Motoelau diom demingu. Anak poon Bungo Motoelau bule nu peninda tarus ta' jata' batas tonomon atau ta' pasu oyo. Tana' diom pasu mesti makay tana' segul 3.2.1. Amun tonom ta' jata batas, jarak tonomon mesti ni 45cm. Bungo Motoelau tu seniram menduo dembangi, dembila' sensaung entedo ko dembila' kemuap entedo. Amun Bungo Motoelau langa bana, bule pan penancang. Bungo Motoelau ningkot ta' pansang supaya yo nia' ba'

Poon Bungo Motoelau tu generoton bana ule' belalang, giuk ko siput babi. Eko jinis rasun serangga bule penakay ngerasun boron serrangga tu. Rasun serangga anu bioso penakay yo ni Malathion. Bungo Motoelau tu bule benaja makay Baja NPK ( 15:15:15 ) ko' baja organik menduo dembuan.